**Dragi učenici!**

**Danas imamo dva sata. Oba ćemo sata ponavljati i vježbati. Na početku samo provjerite točnost svojih odgovora u interpretaciji pjesme.**

**Tvoja staza**

1. Što pjesnik savjetuje da učinimo kad nam je teško i kad nas nešto jako muči?

 Savjetuje nam da odlučno krenemo naprijed.

2. Što znači da treba krenuti stazom koje nema?

 To znači da idemo kroz život putem koji nije unaprijed zacrtan.

3. Zašto pjesnik kaže da naš put nema putokaza?

 Na životnom putu nema putokaza koji bi nas usmjeravali kojim smjerom treba ići.

4. Što znači da na tom putu nema mjesta za nekoga drugoga, već samo za nas?

 To znači da svatko ima svoj vlastiti životni put.

5. Kako se čovjek treba ponašati kad naiđe na prepreke i teškoće u životu?

 Treba nastaviti dalje još snažnije i odlučnije, ne treba zastati i odustati.

6. A kako se trebamo ponašati kad nam je dobro i kad smo snažni? Kako onda treba hodati

 stazom?

 Onda se ne smijemo praviti važni i uzoholiti se, već treba dalje ići skromno.

**Na prvom ćemo satu ponoviti i vježbati glasove i glasovne promjene, a na drugom satu rečenice. Iza zadataka s rečenicama (od 5. do 10. str.) imate i sažetak rečenica da vam se nađe kao pomoć u rješavanju zadataka (imate ga i u udžbeniku, ali ovaj sam ja napravila). Možete si ga isprintati ako imate mogućnosti.**

**Rješenja ću vam poslati u četvrtak.**

**1. SAT**

**GLASOVI I GLASOVNE PROMJENE**

**1. Rastavi rečenicu na slogove, a između slogova napiši spojnicu.**

 Divljan nečujno uđe u bijelu sobu.

**2. Napiši pet novih riječi koje pripadaju istoj obitelji riječi kao i zadana riječ.**

UČITI – \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PISATI – ­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ u širokom krugu čekaju lukavački vojnici koji zaustavljaju

**3. Napiši od zadanih riječi nove riječi.**

 stanovnik Splita (m. rod): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 posvojni pridjev od imenice Split: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Imenuj glasovnu promjenu koja se javlja u nazivu stanovnika.**\_\_\_\_\_\_\_\_\_\_\_\_\_\_\_\_\_\_\_\_\_

**4. Imenuj glasovne promjene.**

 a) zvonik – zvonici \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 b) svat – svadba \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 c) učiteljica – učiteljičin ­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 d) zelen – zelembać \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 e) glas – glazba \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 f) bezub \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 g) orah – orasi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 h) Anica – Aničin \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 i) bezvučan \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 j) prase – praščić \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 k) vrabac - vrapca - vrabaca \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 l) brz - brži \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 m) Bog - Bože \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 n) list - lišće \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 o) knjiga - knjižica \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 p) potkopati (pod+kopati) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 r) voziti - vožnja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 s) plemić - plemićki \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2. SAT**

**REČENICE**

**1. Zadatak ima dva dijela.**

* **Prepiši rečenice i podcrtaj predikate u njima.**
* **Imenuj vrstu rečenice:** *jednostavna neproširena, jednostavna proširena,* *nezavisnosložena, zavisnosložena, višestruko složena***.**

|  |  |
| --- | --- |
| REČENICA | VRSTA REČENICE |
| Nije htio pobjeći. |  |
| Manduša osjeti da je zgrabiše dvije jake ruke i poniješe kroz gužvu u kojoj se sve komešalo.  |  |
| Gledajući tornjeve, dušom joj se razlijegao blagi, topli osjećaj. |  |
| Čini joj se da to nisu zvuci zvona. |  |
| Zlato iskri, a drago kamenje pretvara se u zvijezde. |  |

**2. Imenuj vrstu nezavisno složenih surečenica.**

a) Svi su mu klicali ili su mahali šarenim maramama.

b) Donedavna alku su trkali sami Sinjani, no u novije vrijeme mogu i ostali iz Sinjske krajine.

c) Narod maše i vika se orila poput grmljavine.

d) Svi su se radovali, jedino je Salko tugovao.

e) Skupio je najviše bodova, dakle pobijedio je.

f) Narod je vikao, mahao maramama, upirao prstima u Rašicu.

**3. Imenuj vrstu zavisnosloženih surečenica.**

a) Mnogi su pitali koji je to Rašica.

b) Gdje se pojavi Rašica, tu je vika i galama.

c) Rašica je da ljepšeg alkara ne možeš naći.

d) Muklo je zažamorilo mnoštvo kad je ugledalo Rašicu.

e) Koji momak nije takav, ne može trkati alku.

f) Zadnji je išao alaj-čauš jer on odgovara za red i vladanje alkara.

g) Alku mogu trkati samo momci koji nisu okaljali poštenja.

h) Rašica je sudjelovao u alci da bi pobijedio.

i) Vika se orila kao da grmi.

j) Ako su junačkoga srca i struka, mogu trkati alku.

**3. Pročitaj višestruko složenu rečenicu pa dopuni rečenicu.**

Kad se naslonio o zid, spusti glavu, a obrve mu se skupiše kao da su ga snašle teške misli kojih se neće moći nikako riješiti.

Višestruko složena rečenica sastoji se od \_\_\_\_\_\_\_\_\_ surečenica.

**4. Prepiši iz višestruko složene rečenice u 16. zadatku zavisne surečenice.**

atributna surečenica: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

vremenska surečenica:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

načinska surečenica: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PREGLED REČENICA**

**REČENICA** ­– skup riječi ili samo jedna riječ kojom se izriče potpuna obavijest

**REČENICE PO SADRŽAJU (PRIOPĆAJNOJ SVRSI )**

 izjavne (Čovjek se zaustavio ispred mene.)

 upitne (Mene si tražio?)

 usklične (Pjevaj još, mali slavuju!)

**REČENICE PO SASTAVU**

**1. JEDNOSTAVNE** – samo 1 predikat

***A ) JEDNOSTAVNE NEPROŠIRENE*** – samo predikat i subjekt ili samo predikat

Grmi. Netko ide. Čovjek je oprezan. Nisam se mogao probuditi.

***B) JEDNOSTAVNE PROŠIRENE*** – predikat, subjekt i dopune

Grmi izdaleka. Krupne kapi kiše klize po prozoru. Jutros se nisam mogao probuditi.

*\* REČENICE S IZREČENIM SUBJEKTOM*

 Noć bijaše tiha. Tiho je došla tamna, crna noć.

*\* REČENICE S NEIZREČENIM (SA SKRIVENIM) SUBJEKTOM –* subjekt je jasan iz predikata

 U subotu smo bili na izletu. (mi) Napisao sam pismo prijatelju. (ja)

*\* BESUBJEKTNE REČENICE*

 Grmi. Kiši. U kući je silno mirisalo.

*\* NEOGLAGOLJENE (KRNJE, ELIPTIČNE) REČENICE*

 Grozna noć. Bijela jedra na pučini. Oluja!

**2. SLOŽENE** – rečenice sklopljene od dviju ili više jednostavnih rečenica (imaju 2 ili više predikata)

Nebo je bilo oblačno, ali kiša još nije padala. Ispričat ću ti što sam doživio.

– jednostruko složene (dvije surečenice) i višestruko složene (tri ili više surečenica)

**SLOŽENA REČENICA**

– dva ili više predikata – nastaje slaganjem jednostavnih rečenica u jednu cjelinu pomoću zareza ili vezničkih riječi (veznika, zamjenica, priloga, vezničkih skupova)

– jednostavne rečenice unutar složene nazivamo surečenicama

**– načini slaganja:**

1. **nizanje** – odvajaju se zarezom, bezvezničke rečenice – **REČENIČNI NIZ**

Nebo se zastrlo oblacima, more je crno.

2. **povezivanje** – vezničkim riječima povezujemo međusobno ravnopravne, nezavisne rečenice

Sjela je na greben te gledala u daljinu.

– nizanjem i povezivanjem nastaju **NEZAVISNOSLOŽENE REČENICE**

3. **uvrštavanje** – jedna surečenica uvrštava se u drugu surečenice pomoću veznika (jedna surečenica zavisi o drugoj) – tako nastaju **ZAVISNOSLOŽENE REČENICE**

Gledao sam film koji si mi preporučio.

**NEZAVISNOSLOŽENE REČENICE**

**1. REČENIČNI NIZ** – bezveznička (neveznička) rečenica, odvaja se zarezom

Nebo se zastrlo oblacima, more je crno. Doplivao je do rta, pomirisao kamen, mirno otplivao dalje.

**2. SASTAVNE REČENICE** – veznici: **i, pa, te, ni, niti**

– ne odvajaju se zarezom (osim pri isticanju, nabrajanju i naknadnom dodavanju)

Dječica se drže za ruke **pa** se veselo smiju. Sjela je na greben **te** gledala u daljinu. **Ni** vidjeli ga **ni** čuli nismo.

**3. RASTAVNE REČENICE** –veznik: **ili, ili - ili**

– ne odvajaju se zarezom (osim pri isticanju, nabrajanju i naknadnom dodavanju)

Požuri **ili** ćemo te ostaviti. **Ili** ćemo se igrati **ili** ćemo gledati TV.

**4. SUPROTNE REČENICE** – veznici: **a, ali, nego, no već**

– odvajaju se zarezom

On će ostati u svom vremenu, **a** ti ćeš se vratiti u mladost svoju. Nismo išli u kazalište, **već** smo otišli u kino.

**5. ISKLJUČNE REČENICE** – veznici: **samo**, **samo što**, **jedino**, **jedino** **što**, **tek**, **tek** **što**

– odvajaju se zarezom

Uz Kosjenku nikoga nema, **samo** što njena svjetiljka sjaji. Svi su stigli, **jedino** njega nema.

**6. ZAKLJUČNE REČENICE** – veznici: **dakle**, **stoga**, **zato**

–odvajaju se zarezom

Bio si dobar, **zato** ćeš ići u kino. Sve ste napravili, **dakle** možete ići.

**\*PRAVOPIS**

– niječne sastavne rečenice

Hrvoje je veseo i pleše.

niječne: Niti je Hrvoje veseo niti pleše. *ili* Hrvoje nije veseo i ne pleše.

– ispred niječnice ne u sastavnim veznicima *ne* dolazi *ni*, već *i*

Veronika *i ne sluti*. Vi to *i ne znate*. (Ne valja: Veronika ni ne sluti. Vi to ni ne znate.)

– pisanje zareza

**– sastavne i rastavne rečenice pišu se bez zareza**, zarez pišemo pri naknadnom dodavanju, isticanju i nabrajanju više sastavnih rečenica s istim veznikom

Na nebu se pojavio mjesec, i već ga nema. Stalno je umoran, ili je zbog nečega ljut. (*naknadno dodavanje*)

Ili samo odmahne rukom, ili promrmlja nešto nerazumljivo, ili mi okrene leđa. (*nabrajanje više rastavnih rečenica*)

Smuki nas je doslovno ugurao u kupaonicu pred ogledalo, i zgrabio naše ruke, i tutnuo u njih ogromnu kutiju učvršćivača, i pokazao nam što s njim. (*nabrajanje više sastavnih rečenica s istim veznikom*)

– ako su različiti veznici, zarez ne pišemo: Smuki nas je doslovno ugurao u kupaonicu pred ogledalo i zgrabio naše ruke te tutnuo u njih ogromnu kutiju učvršćivača pa nam pokazao što s njim.

**– suprotne, isključne i zaključne rečenice uvijek se odvajaju zarezom**

– zarez ne pišemo ako **nego** dolazi iza komparativa i iza skupa *ne samo* u jesnom značenju

*Bolje* je ponekad i popustiti **nego** uvijek biti u sukobu s drugima. *Više* volim ljeto **nego** jesen. (iza komparativa)

Dobio je *ne samo* nagradu **nego** i priznanje. (iza skupa *ne samo*)

**ZAVISNOSLOŽENE REČENICE**

**\*navela sam i posljedične i dopusne koje se više ne uče u osnovnoj školi**

**1. PREDIKATNE REČENICE**

veznici: da, koji, što, čiji, tko

Ja sam koji jesam. Dvorište je bilo da ne može biti urednije. Ni kruh više nije što je nekad bio.

**2. SUBJEKTNE REČENICE** (Tko? Što?)

veznici: tko, što, koji, da, kako

Tko marljivo radi, bit će nagrađen. Ne zna se što će se zbiti. Glavno je da je krov završen.

**3. OBJEKTNE REČENICE** (Koga? Što?)

veznici: da, što, koji, čiji, kako, gdje, kad, neka

Ispričat ću ti što sam doživio. Nije znao gdje je ostavio torbu. Primjećujem da me voliš.

**4. ATRIBUTNE REČENICE** (Kakav? Koji? Čiji?)

veznici: koji, kakav, čiji, što, da, gdje, kamo, kada

Gledao sam film koji si mi preporučio. Dobio sam loptu kakvu sam oduvijek želio. Plavokosi igrač, koji je bio na desnom krilu, zabio je gol.

**5. MJESNE REČENICE** (Gdje? Kamo? Kuda?)

veznici: gdje, kamo, kuda, otkuda, dokud, odakle, dokle

Idi kamo ti je naređeno. Gdje je ljubav, tu si ti. I vratio se odakle je i krenuo.

**6. VREMENSKE REČENICE** (Kada? Otkad? Dokad?)

veznici: kad, otkad, dokad, pošto, otkako, dok, čim, prije nego, tek, tek što, nakon što

Dok je bila mlada, lijepa je cura bila ta Sava. Svi su zašutjeli čim se on pojavio. Doći će kad završi s poslom.

**7. NAČINSKE REČENICE** (Kako? Koliko?)

veznici: kako, kao što, kao da, koliko, koliko god, nego što, nego da, negoli, no što, no da, a kamoli

Radi kako znaš. Trče kao da ih netko goni.

Neki načinski veznici povezuju se s odgovarajućim prilozima u glavnoj rečenici: kako – tako, koliko – toliko,

što – to, kao što – tako ( Što više radim, *to* sam zdraviji i veseliji. Kako siješ, *tako* ćeš žeti. )

**8. UZROČNE REČENICE** (Zašto? Zbog čega?)

veznici: jer, kako, kad, što, budući da, zato što, zbog toga što

Nisu došli jer su zakasnili na autobus. Budući da nije učio, nije dobro napisao test. Kako nema struje, u kući gori svijeća.

**9. NAMJERNE REČENICE** (Radi čega? S kojom namjerom?)

veznici: da, kako, neka, ne li, samo da

Stigao je novi glasnik da sve razjasni. Trčao je ne bi li stigao na vrijeme. Sve bih dao samo da mi se vrati.

**10. POGODBENE REČENICE** (Pod kojim uvjetom? Uz koju pogodbu?)

veznici: ako, da, kad, li, ukoliko, samo ako, samo da, samo kad

Kad bi životinja nestalo, čovjek bi umro od velike usamljenosti duha. Ako vam prodamo zemlju, morate je čuvati kao svetinju. Dođeš li na vrijeme, stići ćeš u kino.

**\*11. POSLJEDIČNE REČENICE** (S kojom posljedicom? Kako? Koliko? – posebna vrsta načinskih rečenica)

veznici: da, te; u glavnoj – tako, toliko

Gubec se borio *tako* da je potpuno iznemogao. Lancima ih stegnuše da je potekla krv.

*Tako* jako se smijao da su mu suze potekle. *Toliko* je hladno te samo o tome pričaju. Vjetar je puhao te je zahladnjelo. *Toliko* se derao da je promukao.

**\*12. DOPUSNE REČENICE** (Unatoč čemu?)

veznici: iako, makar, premda, mada, ma kako, ma koliko, pored toga što, umjesto da, ako i, koliko god

Tramvaja nema iako je već pet sati. Premda su se žurili, nisu stigli. Ma kako dobro radio, nisi zadovoljan.

Pobijedit ćemo makar se svi urotili protiv nas. Sve radim mada sam bolestan.